《次曾景建红泉精舍韵》
宋代·赵汝谈

康乐秀髯长拂巾，伐山走鹿辟车尘。
才毫并触当时祸，物色分留后代人。
环涧已为僧去碣，红泉今与子通邻。
著书万卷精庐里，成佛生天自致身。

作者简介：（?—1237）宋宗室，居馀杭，字履常，号南塘。以荫补将仕郎。孝宗淳熙十一年进士。任江西安抚司干办等职。曾佐丞相赵汝愚拥立宁宗。历通判嘉兴府、知无为军，有循吏名。宁宗嘉定六年，金国内乱，献料敌、备边二策。理宗初，因疾去官，杜门著述。端平间，以礼部郎官召，复疏边事及楮法。累官至权刑部尚书。卒谥文恪，一作文懿。于经、子、《通鉴》、《杜诗》皆有注。有《介轩诗集》。